次趙判院韻
作者：陳造
朝代：宋

paragraphs: 公詩見壓楚服隨，孤軍懾怯逢荆尸。
將壇已辦降旗送，顧乃借重如等夷。
文工武習知餘事，腰箭臂弓聊寓意。
僕姑不作餓鴟鳴，策策鮫人珠迸淚。
巧匠血指非意及，微恙未須湯熨治。
蟹螯置把蛇卧影，生世多才古爲累。
誰家酒好花打圍，今日人閑柳生臂。
不妨惡客著坐隅，身則獨醒心解醉。